**SÄÄNTÖMÄÄRÄINEN KEVÄTKOKOUS**

**Aika**: 22.3.2022 kello 17.00.

**Paikka**: Lemettilän tila

**Paikalla**: Nina Varvikko, Anna Linnakylä, Reijo Kulju, Riikka Pellinen, Pirjo Kannisto, Kaarlo Nevala, Helmi Kinnunen, Piia Jussila, Vesa Jussila, Anna-Maria Huuskonen, Päivi Tyrväinen, Katri Holm

**1 Kokouksen avaaminen**

Puheenjohtaja Nina Varvikko avasi kokouksen klo 17:03.

**2 Kokouksen puheenjohtajan ja sihteerin valitseminen**

Esitys: Valitaan kokoukselle puheenjohtaja ja sihteeri.

Päätös: Kokouksen puheenjohtajaksi valittiin Reijo Kulju ja sihteeriksi Anna Linnakylä

**3 Kokouksen pöytäkirjantarkastajien ja ääntenlaskijoiden valitseminen**

Esitys: Valitaan pöytäkirjantarkastajat, jotka toimivat tarvittaessa myös ääntenlaskijoina.

Päätös: Pöytäkirjantarkastajiksi valittiin Vesa Jussila ja Kaarlo Nevala, jotka tarvittaessa toimivat myös ääntenlaskijoina.

**4 Kokouksen laillisuuden ja päätösvaltaisuuden toteaminen**

Esitys: Yhdistyksen sääntöjen mukaan kutsu yhdistyksen varsinaiseen kokoukseen on toimitettava vähintään kymmenen (10) päivää ennen kokousta. Kokouskutsu on lähetetty sähköpostitse yhdistyksen jäsenille 8.3.2022.

Päätös: Todetaan kokous lailliseksi ja päätösvaltaiseksi.

**5 Kokouksen työjärjestyksen vahvistaminen**

Esitys: Vahvistetaan esityslista kokouksen työjärjestykseksi.

Päätös: Kokous todettiin lailliseksi ja päätösvaltaiseksi.

**II V a r s i n a i s e t k o k o u s a s i a t**

**6 Kertomus toiminnasta 2021**

Esitys: Nina Varvikko esittelee vuoden 2021 toimintakertomuksen.

Päätös: Nina Varvikko esitteli toimintakertomuksen vuodelta 2021. Kokouksen puheenjohtaja avasi keskustelun toimintakertomuksesta. Toimintakertomus hyväksyttiin.

**7 Vuoden 2021 tilit, toiminnantarkastajien lausunto sekä vuoden 2021 tilinpäätöksen vahvistaminen ja vastuuvapauden myöntäminen**

Esitys: Kuullaan ja hyväksytään toiminnantarkastajien lausunto. Vahvistetaan vuoden 2021 tilinpäätös ja myönnetään vastuuvapaus hallitukselle.

Päätös: Pirjo Kannisto luki toiminnantarkastajien lausunnon. Lausunto hyväksyttiin, tilinpäätös 2021 vahvistettiin ja vastuuvapaus hallitukselle myönnettiin.

**8 Muut asiat**

Ennen edunvalvontaan liittyviä asioita Kirkonkylän koulun opettajat avasivat keskustelun OAJ:n virkistysrahan jakamisesta yksiköiden omiin työhyvinvointi- ja virkistystapahtumiin. Sovittiin että keskustelu aiheesta jatkuu seuraavassa kokouksessa.

8.1 Ajankohtaiset edunvalvontaan liittyvät asiat

Esitys: Pääluottamusmies Pellinen esittelee ajankohtaisia edunvalvontaan liittyviä asioita. Käydään keskustelua edunvalvontaan liittyvistä teemoista.

Päätös: Pääluottamusmies Pellinen kertoi luottamusmiespäivien kuulumisia ja muita edunvalvontaan liittyviä asioita. Varhaiskasvatuksen opettajien tilanne, varallaolojärjestelmän kehittäminen ja TVA-kriteerit aiheuttavat edelleen kysymyksiä ja keskustelua jäsenistössä. Yhdistys järjestää huhtikuun aikana edunvalvontaa vahvistavan ravintolaruokailun varhaiskasvatuksen opettajille. Lopuksi Pellinen vielä muistutti jäseniä antamaan palautetta kehityskeskustelulomakkeesta, joka löytyy kunnan intrasta.

8.2 Ajankohtaiset yhdistystoimintaan liittyvät asiat

Esitys: Puheenjohtaja Varvikko esittelee ajankohtaisia yhdistystoimintaan liittyviä asioita. Käydään keskustelua yhdistystoimintaan liittyvistä teemoista.

Päätös: OAJ:n valtuustovaalit järjestetään 4.-5.4.2022. Äänestäneiden kesken OAJ arpoo sähköpyöriä ja paikallisyhdistys toimittaa opettajahuoneeseen karkkia.

Kuntokorttikampanja oli onnistunut ja sai ihmiset liikkumaan. Osallistuja oli tänä keväänä 15 kpl. Voittajat arvotaan kokouksen jälkeen ja palkinnot toimitetaan voittajille.

**9 Kokouksen päättäminen**

Puheenjohtaja päätti kokouksen klo 17:44

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

puheenjohtaja Reijo Kulju sihteeri Anna Linnakylä

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pöytäkirjantarkastaja Vesa Jussila pöytäkirjantarkastaja Kaarlo Nevala